钦定古今图书集成/理学汇编/学行典/第187卷 > 成象
## 钦定古今图书集成/理学汇编/学行典/第187卷 > 成象

按《宋史孝义传》：“成象，渠州流江人。以诗书训授里中，
事父母以孝闻。母病，割股肉食之，诏赐束帛醪酒。淳
化中，李顺盗据郡县，象父母惊悸而死，烬骨寄浮图
舍，象号泣营葬。贼平，乡里率钱三百万赠之。象庐于
墓侧，以衰服襟袂，筛土于坟上，日三斗。每恸，闻者戚
怆。未尝食肉衣帛，或赠之，亦不受。虎豹环庐而卧，象”
无畏色，百馀集庐中，禾生墓侧，吐九穗，服终，犹未
还家。知礼者为书以谕之，遂归教授，远近目为“成孝
子。”